ai4bharat/Pralekha huggingface dataset:
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
ఈ-కామర్స్ ఎగుమతి వ్యవస్థను బలోపేతం చేయడానికి తపాలా విభాగం, షిప్రాకెట్ భాగస్వామ్యం
దేశంలో ఈ-కామర్స్ ఎగుమతుల వ్యవస్థను మెరుగుపరచడానికి కొనసాగుతున్న కార్యక్రమాల్లో భాగంగా, ప్రముఖ ఈ-కామర్స్ ఆధారిత వేదికల్లో ఒకటైన 'బిగ్ఫుట్ రిటైల్ సొల్యూషన్ ప్రైవేట్ లిమిటెడ్'తో  భారత తపాలా విభాగం ఒక ఒప్పందం కుదుర్చుకుంది. తపాలా విభాగం విస్తృత వ్యాప్తిని, విశ్వసనీయ రవాణా పరిష్కారాలను ఉపయోగించుకోవడం ద్వారా ఈ-కామర్స్ ఎగుమతుల వ్యవస్థను మెరుగుపరచడం ఈ ఒప్పందం లక్ష్యం.
భారతదేశం వెలుపల ఈ-కామర్స్ వ్యవస్థలో ఒక ముఖ్యమైన మైలురాయిగా నిలిచే ఈ ఒప్పందంపై, ఈరోజు, న్యూదిల్లీలో సంతకాలు జరిగాయి. డైరెక్టర్ జనరల్ పోస్టల్ సర్వీసెస్ శ్రీ అలోక్ శర్మ, చీఫ్ పోస్ట్ మాస్టర్ జనరల్ దిల్లీ శ్రీ మంజు కుమార్, షిప్రాకెట్ సీఈవో శ్రీ సాహిల్ గోయెల్ సమక్షంలో సంతకాలు జరిగాయి.
“ఇండియా పోస్ట్ ఈ మధ్యకాలంలో విదేశీ తపాలా కార్యాలయాల విస్తరణ, తపాలా కార్యాలయాల ద్వారా వాణిజ్య ఎగుమతులను ప్రారంభించడానికి పోస్టల్ బిల్లును ప్రవేశపెట్టడం, 'ఇంటర్నేషనల్ ట్రాక్డ్ పాకెట్ సర్వీస్' ప్రారంభించడం, దేశవ్యాప్తంగా 'డాక్ ఘర్ నిర్యాత్ కేంద్రాస్'  ఏర్పాటు చేయడం వంటి చాలా కార్యక్రమాలు చేపట్టిందని డైరెక్టర్ జనరల్ పోస్టల్ సర్వీసెస్ శ్రీ అలోక్ శర్మ చెప్పారు.
“ఆన్లైన్ ఆర్డర్లు ప్రాసెస్ చేయడం, ఎగుమతులకు సంబంధించి పత్రాలు సమర్పణ, కస్టమ్స్ అనుమతులు వంటివి 'ఎలక్ట్రానిక్ పోస్టల్ బిల్ ఆఫ్ ఎక్స్పోర్ట్'  ద్వారా సులభంగా మారాయి, వాటిని డీఎన్కే పోర్టల్లో ఫైల్ చేయవచ్చు. వివిధ సంస్థలు, ఈ-మార్కెట్తో డీఎన్కే పోర్టల్ను ఏకీకృతం చేయడం వల్ల దేశంలోని మారుమూల ప్రాంతాల చేతివృత్తి కళాకారులు, ఎస్ఎంఈ అమ్మకందార్లకు ప్రయోజనం చేకూరుతుంది. ప్రస్తుతం 600 పైగా డీఎన్కేలు పని చేస్తున్నాయి” అని శ్రీ శర్మ వెల్లడించారు.
ఈ ఒప్పందం డాక్ ఘర్ నిర్యాత్ కేంద్రం, షిప్రాకెట్ సాంకేతిక ఏకీకరణకు దారి తీస్తుంది. భారతదేశంలోని అమ్మకందార్లు నేరుగా షిప్రాకెట్ వేదిక నుంచి ఈ-పీబీఈ, షిప్పింగ్ లేబుళ్లను రూపొందించడానికి వీలు ఇది కల్పిస్తుంది. ఎగుమతిదార్లు ప్యాకేజింగ్, లేబుల్ ముద్రణ, పికప్ వంటి సౌకర్యాలను దీని ద్వారా పొందవచ్చు, దేశంలోని ఏ ప్రాంతంలోనైనా సమీపంలోని డీఎన్కేకి తమ సరకులను చేర్చవచ్చు.
ఈ సందర్భంగా మాడ్లాడిన సీపీఎంజీ దిల్లీ శ్రీ మంజు కుమార్, "ఆర్థిక వృద్ధి, ఆవిష్కరణల శక్తివంతమైన చోదకంగా ఈ-కామర్స్ ఉద్భవించింది. విస్తృతంగా ఉన్న తపాలా కార్యాలయాల మౌలిక సదుపాయాలను ఉపయోగించడం ద్వారా, షిప్రాకెట్ వేదికలో మరిన్ని చిన్న వ్యాపారాలు కూడా పాల్గొనేలా వీలు కల్పించడం ద్వారా, ఆర్థిక వృద్ధి, ఆవిష్కరణలను సాధించాలని ఈ ఒప్పందం లక్ష్యంగా పెట్టుకుంది" అని వెల్లడించారు.
తపాలా విభాగంతో తమ వ్యూహాత్మక భాగస్వామ్యాన్ని విస్తరించడం పట్ల సంతోషంగా ఉందని షిప్రాకెట్ సీఈవో శ్రీ సాహిల్ గోయెల్ చెప్పారు. ఇది, ఎంఎస్ఎంఈల కోసం ఈ-కామర్స్, ప్రపంచ వాణిజ్య వ్యవస్థను పునర్నిర్మిస్తుందన్నారు. తపాలా విభాగంతో కలిసి, ప్రపంచవ్యాప్తంగా 200కి పైగా ప్రాంతాలకు వేగంగా, సురక్షితంగా, సమర్థవంతంగా పార్శిల్ సేవలు అందించడానికి కట్టుబడి ఉన్నట్లు చెప్పారు.
ప్రస్తుత డిజిటల్ యుగంలో ఈ-కామర్స్ ఎగుమతులను ప్రోత్సహించడానికి లాజిస్టిక్స్ ప్రదాతలు, ఈ-మార్కెట్ప్లేస్ సంస్థలతో కలిసి పని చేస్తున్న నేపథ్యంలో, ఈ భాగస్వామ్యం చాలా విలువైనది. గత వారం అమెజాన్తోనూ భారత తపాలా విభాగం ఒక ఒప్పందం కుదుర్చుకుంది.
కార్మిక, ఉపాధికల్పన మంత్రిత్వ శాఖ
రోజువారీ కూలీ కార్మికుల అభ్యున్నతికి పథకం
అసంఘటిత కార్మికుల సామాజిక భద్రతా చట్టం, 2008 ప్రకారం, రోజువారీ వేతన కార్మికులతో సహా అసంఘటిత రంగ కార్మికులకు  జీవిత బీమా, వైకల్యం అందుబాటు,  ఆరోగ్యం మరియు ప్రసూతి ప్రయోజనాలు  వృద్ధాప్య రక్షణ  కేంద్ర ప్రభుత్వం నిర్ణయించిన ఏదైనా ఇతర ప్రయోజనాలకి సంబంధించిన విషయాలపై తగిన సంక్షేమ పథకాలను రూపొందించడం ద్వారా ప్రభుత్వం సామాజిక భద్రతను అందించడం తప్పనిసరి.
ప్రధాన మంత్రి జీవన్ జ్యోతి బీమా యోజన  మరియు ప్రధాన మంత్రి సురక్ష బీమా యోజన  ద్వారా జీవిత బీమా మరియు అంగవైకల్య బీమా అందించబడుతుంది.
ఆయుష్మాన్ భారత్-ప్రధాన్ మంత్రి జన్ ఆరోగ్య యోజన  సంవత్సరానికి రూ. 5 లక్షలు ఆరోగ్య రక్షణను అందిస్తుంది. ఇవి 27 స్పెషాలిటీల ఆసుపత్రుల్లో 1949 చికిత్సలకు అనుగుణంగా ద్వితీయ, తృతీయ సంరక్షణ ఆసుపత్రిలో చేరేందుకు అర్హత ఉన్న కుటుంబాలకు వర్తిస్తుంది. ఇది పూర్తిగా నగదు రహిత, కాగిత రహిత పథకం. AB-PMJAY కింద లబ్ధిదారుల కుటుంబాలు 2011 ఆధారంగా సామాజిక ఆర్థిక కుల గణన  నుండి గ్రామీణ మరియు పట్టణ ప్రాంతాలలో 6 లేమి మరియు 11 వృత్తిపరమైన ప్రమాణాల ఆధారంగా గుర్తించబడ్డాయి.
వృద్ధాప్య రక్షణ, ప్రధాన మంత్రి శ్రమ యోగి మాన్-ధన్  పెన్షన్ పథకం ద్వారా నెలవారీ పెన్షన్ రూపంలో రూ. 3,000/- 60 సంవత్సరాల వయస్సు వచ్చిన తర్వాత అందించబడుతుంది.
ఈ పథకాలతో పాటు, అటల్ పెన్షన్ యోజన, జాతీయ ఆహార భద్రతా చట్టం కింద ప్రజా పంపిణీ వ్యవస్థ, మహాత్మా గాంధీ జాతీయ గ్రామీణ ఉపాధి హామీ చట్టం, దీన్ దయాళ్ ఉపాధ్యాయ గ్రామీణ కౌశల్ యోజన, ప్రధాన మంత్రి ఆవాస్ యోజన, జాతీయ సామాజిక సహాయ కార్యక్రమం, గరీబ్ కళ్యాణ్ రోజ్గార్ యోజన, మహాత్మా గాంధీ యోజన, బీమా యోజన, దీన్ దయాళ్ ఉపాధ్యాయ్ అంత్యోదయ యోజన, పీఎంస్వానిధి, ప్రధాన మంత్రి కౌశల్ వికాస్ యోజన, రోజువారీ వేతన కార్మికులతో సహా అసంఘటిత కార్మికులకు వారి అర్హత ప్రమాణాలను బట్టి కూడా అందుబాటులో ఉన్నాయి.
బాలల హక్కు కోసం ఉచిత, నిర్బంధ విద్య చట్టం- 2009. పొరుగున ఉన్న పాఠశాలలో 6 నుండి 14 సంవత్సరాల వయస్సు గల ప్రతి బిడ్డకు ఉచిత మరియు నిర్బంధ ప్రాథమిక విద్యను అందించాలని దీని ఉద్దేశం. విద్య అనేది రాజ్యాంగం యొక్క ఉమ్మడి జాబితాలో ఒక అంశం. చాలా పాఠశాలలు సంబంధిత రాష్ట్ర ప్రభుత్వాల నియంత్రణలో ఉన్నాయి.
ఈ విషయాన్ని రాష్ట్ర కార్మిక & ఉపాధి శాఖ మంత్రి శ్రీ రామేశ్వర్ తెలి ఈరోజు రాజ్యసభలో లిఖితపూర్వక సమాధానంలో తెలిపారు.
ప్రధాన మంత్రి కార్యాలయం
నేశనల్ ఇంటర్ కాలేజ్ క్రాస్ వర్డ్ ఎక్స్ పెడిశన్ 2023  యువతీ యువకుల ను, మరీ ముఖ్యం గా క్రాస్ వర్డ్ అంటే ఆసక్తి ని కలిగి ఉన్న వారిని ఆకట్టుకొంటుంది: ప్రధాన మంత్రి
నేశనల్ ఇంటర్ కాలేజ్ క్రాస్ వర్డ్ ఎక్స్ పెడిశన్ 2023  యువతీ యువకుల ను, మరీ ముఖ్యం గా క్రాస్ వర్డ్ అంటే ఆసక్తి ని కలిగి ఉన్నటువంటి వారిని ఆకట్టుకొంటుంది అని ప్రధాన మంత్రి శ్రీ నరేంద్ర మోదీ అన్నారు.
విద్య మంత్రిత్వ శాఖ యొక్క పలు ట్వీట్ లకు ప్రధాన మంత్రి ప్రతిస్పందిస్తూ -
‘‘ఇది యువతీ యువకుల లో, మరీ ముఖ్యం గా క్రాస్ వర్డ్ ను ఇష్టపడే వారి లో ఆసక్తి ని రేకెత్తించేటటువంటిది గా ఉంది.’’ అని ఒక ట్వీట్ లో పేర్కొన్నారు.
భారీ పరిశ్రమల మంత్రిత్వ శాఖ
లక్ష్య సాధన కోసం పూర్తి స్థాయిలో స్వచ్ఛత ప్రత్యేక ప్రచారం 3.0 ని అమలు చేయడానికి చర్యలు ప్రారంభించిన భారీ పరిశ్రమల మంత్రిత్వ శాఖ
కార్యక్రమం అమలు చేయడానికి ప్రభుత్వ రంగ సంస్థలు, ఏబీ లలో 250కి పైగా ప్రాంతాలు గుర్తించిన మంత్రిత్వ శాఖ
పనికిరాని వస్తువులు, నిరుపయోగంగా ఉన్న పదార్థాలు తొలగించడం ద్వారా 5 లక్షల చ.అ స్థలం తిరిగి వినియోగంలోకి వస్తుందని అంచనా వేసిన మంత్రిత్వ శాఖ
దేశం వివిధ ప్రాంతాల్లో మంత్రిత్వ శాఖ పరిధిలో పనిచేస్తున్న ప్రభుత్వ రంగ సంస్థలు, స్వయం ప్రతిపత్తి సంస్థల్లో స్వచ్ఛత కోసం చేపట్టిన ప్రత్యేక కార్యక్రమం 3.0 ని అమలు చేయడానికి భారీ పరిశ్రమల మంత్రిత్వ శాఖ కృషి చేస్తోంది. కార్యక్రమాన్ని అమలు చేయడానికి 2023 సెప్టెంబర్ 15న మంత్రిత్వ శాఖ సన్నాహాలు ప్రారంభించింది. 2023 అక్టోబర్ 2న ప్రారంభమైన ప్రధాన కార్యక్రమం 31 వరకు అమలు జరుగుతుంది. స్థలం సద్వినియోగం,కార్యాలయాలలో పని వాతావరణాన్ని మెరుగు పరచడానికి ప్రత్యేక కార్యక్రమంలో ప్రాధాన్యత ఇవ్వాలని మంత్రిత్వ శాఖ నిర్ణయించింది.
కార్యక్రమాన్ని అమలు చేయడానికి దేశం వివిధ ప్రాంతాల్లో మంత్రిత్వ శాఖ పరిధిలో పనిచేస్తున్న ప్రభుత్వ రంగ సంస్థలు, స్వయం ప్రతిపత్తి సంస్థల్లో 250కి పైగా ప్రాంతాలను మంత్రిత్వ శాఖ గుర్తించింది. స్వచ్ఛత ప్రత్యేక ప్రచారం 3.0 ని అమలు చేయడానికి చేపట్టిన సన్నాహక కార్యక్రమంలో భాగంగా భారీ పరిశ్రమల మంత్రిత్వ శాఖ కార్యదర్శి పరిశుభ్రత కార్యక్రమం అమలు చేయడానికి గుర్తించిన ప్రాంతాలను సందర్శించి లక్ష్యాల సాధన కోసం అమలు చేయాల్సిన చర్యలపై సీనియర్ అధికారులకు సలహాలు, సూచనలు అందించారు. స్వచ్ఛత హీ సేవా కార్యక్రమాన్ని చేపట్టిన మంత్రిత్వ శాఖ అధికారులు, సిబ్బంది చెత్త రహిత స్వచ్ఛ భారతదేశం నిర్మాణం కోసం కృషి చేస్తామని ప్రతిజ్ఞ చేశారు. ప్రతిరోజూ సాధించిన ప్రగతిని ప్రత్యకంగా ఏర్పాటైన బృందం పర్యవేక్షిస్తూ సాధించిన ప్రగతిని పరిపాలన సంస్కరణలు, ప్రజా ఫిర్యాదుల మంత్రిత్వ శాఖ నిర్వహిస్తున్న ఎస్సిపిడిఎం పోర్టల్ లో నమోదు చేస్తున్నారు. మంత్రిత్వ శాఖ పరిధిలో పనిచేస్తున్న ప్రభుత్వ రంగ సంస్థలు, స్వయం ప్రతిపత్తి గల సంస్థలు స్వచ్ఛత కార్యక్రమంలో చురుగ్గా పాల్గొంటున్నాయి.
లక్ష్యాల మేరకు కార్యక్రమం అమలు జరుగుతోంది. కార్యక్రమం పూర్తయిన తర్వాత పనికిరాని వస్తువులు, నిరుపయోగంగా ఉన్న పదార్థాలు తొలగించడం ద్వారా 5.6 లక్షల చ.అ స్థలం తిరిగి వినియోగంలోకి వస్తుందని మంత్రిత్వ శాఖ అంచనా వేసింది. సమీక్షించడానికి 65,944 ఫైళ్లను మంత్రిత్వ శాఖ గుర్తించింది. గుర్తించిన ఫైళ్లలో 33,789 ఫైళ్లను తొలగిస్తారు. ఎలక్ట్రానిక్ ఫైళ్లలో 5017 ఫైళ్లను మూసి వేయాలని మంత్రిత్వ శాఖ నిర్ణయించింది. కార్యక్రమంపై అవగాహన కల్పించడానికి మంత్రిత్వ శాఖ తన అధికార సామాజిక మాధ్యమం ద్వారా X లో 170 ట్వీట్లు చేసింది. లక్ష్యాలను పూర్తిగా సాధించడానికి స్వచ్ఛత కార్యక్రమం పూర్తి స్థాయిలో అమలు జరుగుతోంది.
ప్రధాన మంత్రి కార్యాలయం
భగీరథి అమ్మ మృతికి నివాళులు అర్పించిన - ప్రధానమంత్రి
గౌరవనీయులైన భగీరథి అమ్మ మృతి పట్ల ప్రధానమంత్రి శ్రీ నరేంద్ర మోదీ, తీవ్ర విచారం వ్యక్తం చేస్తూ, నివాళులు అర్పించారు.
ఈ మేరకు, ప్రధానమంత్రి, సామాజిక మాధ్యమం ద్వారా ఒక ట్వీట్ చేస్తూ, "గౌరవనీయులైన భగీరథి అమ్మకు నా నివాళులు అర్పిస్తున్నాను. ఆమె జీవన ప్రయాణం నుండి, ముఖ్యంగా కొత్త విషయాలు నేర్చుకోవాలనే ఆమె నిత్య అభిరుచి నుండి, నేర్చుకోవలసినవి చాలా ఉన్నాయి. ఆమె మృతి చెందారన్న వార్త తెలిసి విచారించాను. ఆమె కుటుంబ సభ్యులకు, ఆరాధకులకు సానుభూతి వ్యక్తం చేస్తున్నాను. ఓం శాంతి." అని పేర్కొన్నారు.
(
ప్రధాన మంత్రి కార్యాలయం
10 లక్షల మంది సిబ్బంది ని నియమించడానికి ఉద్దేశించిన రోజ్ గార్ మేళా ను అక్టోబర్ 22 న ప్రారంభించనున్న ప్రధాన మంత్రి
ఒకటో విడత లో 75, 000 మంది ని కొత్త గా నియమించడం జరుగుతుంది
కొత్తగాచేర్చుకొన్న వారికి నియామక పత్రాల ను అందించడం జరుగుతుంది
భర్తీప్రక్రియ ను వేగిరపరచడం కోసం ఎంపిక ప్రక్రియ ను సులభతరం చేయడంతో పాటు గా సాంకేతికతను ఆలంబన గా తీసుకోవడమైంది
యువత కుఉద్యోగ అవకాశాల ను కల్పించడం మరియు పౌరుల సంక్షేమానికి పూచీ పడడం అనే దిశ లో ప్రభుత్వం యొక్క నిరంతర నిబద్దత ను చాటుతున్న కార్యక్రమం ఇది
పది లక్ష ల మంది సిబ్బంది ని నియమించేందుకు ఉద్దేశించిన కార్యక్రమం అయినటువంటి ‘‘రోజ్ గార్ మేళా’’ను ప్రధాన మంత్రి అక్టోబరు 22 తేదీ న ఉదయం 11 గంటల కు వీడియో కాన్ఫరెన్సింగ్ మాధ్యమం ద్వారా ప్రారంభించనున్నారు. ఈ కార్యక్రమం లో భాగం గా కొత్త గా చేర్చుకొనే 75,000 మంది కి పైగా వ్యక్తుల కు నియామక లేఖల ను అందించడం జరుగుతుంది. ఈ సందర్భం లో నియామకం జరిగిన ఈ వ్యక్తులను ఉద్దేశించి ప్రధాన మంత్రి ప్రసంగించనున్నారు.
యువతీ యువకుల కు ఉద్యోగ అవకాశాల ను కల్పించడం తో పాటు గా పౌరుల సంక్షేమాని కి పూచీ పడాలి అనే విషయం లో ప్రధాన మంత్రి యొక్క నిరంతర నిబద్ధత ను నెరవేర్చే దిశ లో ఇది ఒక మహత్తరమయిన ముందడుగు కానున్నది. ప్రధాన మంత్రి ఆదేశాల కు అనుగుణం గా, మంజూరైన ఉద్యోగాల కు ప్రతి గా ఇప్పటికే ఉన్న ఖాళీల ను ఉద్యమం తరహా లో నింపే దిశ లో అన్ని మంత్రిత్వ శాఖ లు మరియు విభాగాలు శ్రమిస్తున్నాయి.
దేశం నలుమూల ల నుండి ఎంపికైన నూతన నియమితులు భారత ప్రభుత్వం లో 38 మంత్రిత్వ శాఖల లో/విభాగాల లో చేరనున్నారు. వీరు ప్రభుత్వం లో వివిధ స్థాయిల లో చేరుతారు. ఆ స్థాయి లు ఏవేవి అంటే అవి గ్రూప్-ఎ, గ్రూప్-బి , గ్రూప్ -బి  మరియు గ్రూప్-సి అనేవే. నియామకాలు జరుపుతున్న ఉద్యోగాల లో కేంద్ర సాయుధ దళ సిబ్బంది, సబ్ ఇన్ స్పెక్టర్, కానిస్టేబుల్, ఎల్ డిసి, స్టెనో, పిఎ, ఇన్ కమ్ టాక్స్ ఇన్ స్పెక్టర్ లు, ఎంటిఎస్, తదితరాలు భాగం గా ఉన్నాయి.
ఈ నియామకాల ను మంత్రిత్వ శాఖ లు మరియు విభాగాలు అయితే తమంతట తాము గాని, లేదా యుపిఎస్ సి, ఎస్ఎస్ సి , రైల్ వే రిక్రూట్ మెంట్ బోర్డు వంటి నియామక సంస్థ ల ద్వారా గాని మిశన్ మోడ్ లో చేపట్టడం జరుగుతున్నది. త్వరిత గతిన భర్తీ కై ఎంపిక ప్రక్రియల ను సులభతరం చేయడం తో పాటు గా ఈ ప్రక్రియ లో సాంకేతిక విజ్ఞాన సహాయాన్ని కూడా తీసుకోవడం జరిగింది.(
గృహ నిర్మాణం మరియు పట్టణ వ్యవహారాల మంత్రిత్వ శాఖ
రుణ దరఖాస్తుల స్వీకరణ, ప్రాసెసింగ్కు సంబంధించిన ప్రక్రియను సరళతరం చేయడానికి పిఎం ఎస్.వి.ఎ నిధి, ఎస్.బి.ఐ పోర్టల్ మధ్య ఎపిఐ అనుసంధానత ప్రారంభం
పిఎం ఎస్విఎ నిధి, ఎస్బిఐ ఇ ముద్రా పోర్టల్ మధ్య సమాచారం నిరంతరాయంగా అందిపుచ్చుకునేందుకు వీలుగా అనుసంధానత
ఇప్పటివరకు పిఎం.ఎస్విఎ నిధి పథకం కింద 20.50 లక్షల రుణ దరఖాస్తులు స్వీకరించడం జరిగింది. 7.85 లక్షలకు పైగా రుణాలు మంజూరయ్యాయి.
ప్రధానమంత్రి వీధి వ్యాపారుల ఆత్మనిర్భర్ నిధి  పథకంలో భాగంగా , కేంద్ర గృహ,పట్టణ వ్యవహారాల మంత్రిత్వశాఖకు చెందిన కార్యదర్శి శ్రీ దుర్గా శంకర్ మిశ్రా పిఎం ఎస్విఎ నిధి పోర్టల్కు స్టేట్ బ్యాంక్ ఆఫ్ ఇండియా పోర్టల్ కు మధ్య అప్లికేషన్ ప్రోగ్రామింగ్ ఇంటర్ఫేస్ ను ప్రారంభించారు. ఈ అనుసంధానత వల్ల రెండు పోర్టళ్ల మధ్య, అంటే పిఎం ఎస్విఎ నిధిపోర్టల్, ఎస్బిఐ ఈ ముద్రా పోర్టల్ల మధ్య భద్రమైన అనుసంధానత ఉంటుంది. ఇది రుణ మంజూరు, పంపిణీ ప్రక్రియను వేగవంతం చేస్తుంది. ఈ పథకం కింద వర్కింగ్ కాపిటల్కు రుణం కోరే వారికి ఇది ప్రయోజనకరంగా ఉంటుంది. కేంద్ర గృహ పట్టణ వ్యవహారాల మంత్రిత్వశాఖ ఇలాంటి అనుసంధానతనే ఇతర బ్యాంకులకు కూడా వర్తింప చేసే అంశాన్ని పరిశీలిస్తున్నది. ఇందుకు సంబంధించిన సంప్రదింపుల సమావేశం త్వరలోనే జరగనుంది.
ఈ మంత్రిత్వశాఖ పిఎం ఎస్విఎ నిధి పథకాన్ని 2020 జూన్ 1 నుంచి అమలు చేస్తున్నది. కోవిడ్ -19 లాక్డౌన్ కారణంగా తమ జీవనోపాధిపై ప్రతికూల ప్రభావం పడిన వీధి వ్యాపారులు తిరిగి తమ వ్యాపారాలు చేసుకునేందుకు చౌకగా వర్కింగ్ కేపిటల్ అందించేందుకు ఉద్దేశించిన పథకం ఇది. ఈ పథకం కింద 50 లక్షల మంది వీధివ్యాపారులకు ప్రయోజనం కల్పించాలన్నది ఈ పథకం లక్ష్యం. 2020 మార్చి 24 వ తేదీకి ముందు వీధి వ్యాపారులుగా పట్టణ ప్రాంతాలలో ఉన్న వారు , పట్టణప్రాంతాలకు చుట్టుపక్కల,గ్రామీణ ప్రాంతాలలో ఉన్నవారికోసం దీనిని రూపొందించారు. ఈ పథకం కింద వీధివ్యాపారులు 10,000 రూపాయల వరకు వర్కింగ్ కాపిటల్ సదుపాయాన్ని పొందవచ్చు. దీనిని ఏడాదిలో నెలవారీ వాయిదాల రూపంలో చెల్లించాలి.
సకాలంలో, సత్వర రుణ చెల్లింపులు చేసిన వారికి సంవత్సరానికి ఏడుశాతం వడ్డీ సబ్సిడీని వారి బ్యాంకు ఖాతాలలో ప్రత్యక్షనగదు బదిలీ పథకం కింద మూడునెలలకు ఒకసారి జమచేస్తారు. ముందుగా రుణ చెల్లింపు చేసిన వారికి పెనాల్టీ ఉండదు. ఈ పథకం సంవత్సరానికి రూ 1200 వరకు క్యాష్ బ్యాక్ ప్రోత్సాహకాన్ని డిజిటల్ లావాదేవీలకు వర్తింపచేస్తుంది. వెండర్లు సకాలంలో, సత్వరం రుణాన్ని తిరిగి చెల్లించినట్టయితే వారు మరింత ఎక్కువ రుణ పరిమితికి అర్హులై తమ ఆకాంక్షలను నెరవేర్చుకోవడానికి వీలు కలుగుతుంది.
2020 అక్టోబర్ 6 వ తేదీ నాటికి సుమారు 20.50 లక్షల రుణ దరఖాస్తులు పిఎం ఎస్విఎ నిధి పథకం కింద అందుకున్నారు.
వీటిలో 7.85 లక్షల రుణాలు మంజూరయ్యాయి. 2.40 లక్షలకు పైగా రుణాలు పంపిణీ చేశారు.
ప్రధాన మంత్రి కార్యాలయం
గృహ నిర్మాణపథకం లబ్ధిదారులైన దిల్లీ లోని కాల్ కాజీ ప్రాంతంమహిళ లు వారి ఇంటి కలల ను నెరవేర్చినందుకు కృతజ్ఞతల ను తెలుపుతూ ప్రధాన మంత్రికి లేఖలు వ్రాశారు
జహాఁ ఝుగ్గీ వహాఁ మకాన్’  పథకం లో భాగం గా దిల్లీ లో కాల్ కాజీ ప్రాంతం లో లబ్ధిదారుల కు పక్కా ఇళ్ల ను కేటాయించడం జరగగా, ఆ లబ్ధిదారులు ప్రధాన మంత్రి కి వ్రాసిన లేఖల తో ప్రధాన మంత్రి శ్రీ నరేంద్ర మోదీ ఉబ్బితబ్బిబ్బు అయ్యి విషయాన్ని ఈ రోజు న ఒక ట్వీట్ లో వెల్లడించారు.
లబ్ధిదారు మహిళ లు తమ తో భేటీ అయిన విదేశీ వ్యవహారాల శాఖ మంత్రి డాక్టర్ శ్రీ ఎస్. జయ్ శంకర్ కు తమ ఉత్తరాల ను అందజేశారు. లబ్ధిదారులు వారి సంతోషాన్ని వ్యక్తం చేశారు. తమ కల ను పండించుకోవడం లో సాయం చేసి మరి గృహ నిర్మాణ పథకం ద్వారా వారి జీవనాన్ని సరళతరం చేసినందుకు ప్రధాన మంత్రి కి వారు తమ కృతజ్ఞతలు తెలియజేశారు.
పేద ప్రజానీకం సంక్షేమం కోసం పాటుపడడం కోసం ప్రభుత్వం యొక్క వచనబద్ధత ను ప్రధాన మంత్రి ఈ సందర్భం లో పునరుద్ఘాటించారు.
ప్రధాన మంత్రి ఒక ట్వీట్ లో -
‘జహాఁ ఝుగ్గీ వహీఁ మకాన్’ పథకం లో భఆగం గా పక్కా ఇళ్లు లభించినటువంటి దిల్లీ కి చెందిన కల్ కాజీ ప్రాంత మాతృమూర్తుల మరియు సోదరీమణుల లేఖల ను అందుకొని ఉబ్బితబ్బిబ్బు అయ్యాను. విదేశీ వ్యవహారాల శాఖ మంత్రి శ్రీ @DrSJaishankar గారు అక్కడ కు వెళ్లినప్పుడు ఆ మహిళ లు ఈ ఉత్తరాల ను ఆయన కు అందించారు. వాటి లో వారు వారి యొక్క ప్రసన్నత ను వ్యక్తం చేశారు. ఈ పథకం ద్వారా వారి యొక్క ఎన్నో సంవత్సరాల నాటి కల ఎలా నెరవేరిందీ మరి కుటుంబ సభ్యులు అందరి జీవనం సరళతరం గా ఎలాగ మారిపోయిందీ వారు వెల్లడించారు. మీరు వ్రాసిన ఉత్తరాల కు గాను మీకు అందరి కి చాలా చాలా కృతజ్ఞత లు. మా ప్రభుత్వం పేదల సంక్షేమం కోసం ఇదే విధం గా కట్టుబడి ఉండి పాటుపడుతూ ఉండగలదు.’’ అని పేర్కొన్నారు.
ప్రధాన మంత్రి కార్యాలయం
సుదీర్ఘ అనుభవం కలిగిన చలనచిత్ర దర్శకుడు శ్రీ కె. విశ్వనాథ్ కన్నుమూత పట్ల సంతాపాన్ని వ్యక్తం చేసిన ప్రధాన మంత్రి
సుదీర్ఘ అనుభవం కలిగిన చలనచిత్ర దర్శకుడు శ్రీ కె. విశ్వనాథ్ కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు.
ప్రధాన మంత్రి ఒక ట్వీట్ లో-
‘‘శ్రీ కె. విశ్వనాథ్ గారి కన్నుమూత వార్త తెలిసి దుఃఖించాను. ఆయన చలనచిత్ర జగతి లో ప్రముఖుల లో ఒకరు; సృజనశీలి గాను, బహుముఖ ప్రజ్ఞ కలిగిన దర్శకుని గాను ఆయన ప్రసిద్ధి ని పొందారు. ఆయన చలనచిత్రాలు వివిధ జానర్ లను స్పర్శించడం తో పాటు ప్రేక్షక లోకాన్ని దశాబ్దుల తరబడి సమ్మోహితుల ను చేస్తూ వచ్చాయి. ఆయన కుటుంబాని కి మరియు ఆయన ను అభిమానించే వారి కి ఇదే సంతాపం. ఓమ్ శాంతి.’’ అని పేర్కొన్నారు.
ప్రధాన మంత్రి కార్యాలయం
అమెరికా కాంగ్రెస్ ప్రతినిధి బృందంతో ప్రధానమంత్రి సమావేశం
ప్రధానమంత్రి శ్రీ నరేంద్ర మోదీ అమెరికా కాంగ్రెస్ బృందంతో సమావేశమయ్యారు. సీనియర్ సెనేటర్ కార్నిన్ సహాధ్యక్షతన సెనేట్లో భారతదేశం, భారతీయ అమెరికన్లకు మద్దతునిచ్చే ఈ బృందంలో సెనేటర్లు మైఖేల్ క్రాపో, థామస్ ట్యూబర్విల్లే, మైఖేల్ లీతోపాటు కాంగ్రెస్ సభ్యులు టోనీ గొంజాలెజ్, జాన్ కెవిన్ ఎలిజీ సభ్యులుగా ఉన్నారు.
భారతదేశంలో వైవిధ్య జనాభా, పెనుసవాళ్లు ఎదురైనప్పటికీ కోవిడ్ పరిస్థితులను అద్భుతంగా ఎదుర్కొనడాన్ని కాంగ్రెస్ ప్రతినిధి బృందం ప్రశంసించింది. ఈ సందర్భంగా ప్రధానమంత్రి ప్రతిస్పందిస్తూ- గత శతాబ్ద కాలంలో అత్యంత భయంకరమైన ఈ మహమ్మారిని నిలువరించడంలో దేశంలోని ప్రజాస్వామ్య నైతికత ప్రాతిపదికగాగల ప్రజల భాగస్వామ్యం కీలక పాత్ర పోషించిందని పేర్కొన్నారు. ఉమ్మడి ప్రజాస్వామ్య విలువలతో ముడిపడిన భారత-అమెరికా సమగ్ర ప్రపంచ వ్యూహాత్మక భాగస్వామ్యం మరింత పటిష్టం కావడంలో అమెరికా కాంగ్రెస్ నిరంతర, నిర్మాణాత్మక పాత్ర పోషిస్తున్నదని ప్రధానమంత్రి ప్రశంసించారు.
దక్షిణాసియా, ఇండో-పసిఫిక్ ప్రాంతంసహా పరస్పర ఆసక్తిగల ప్రాంతీయ సమస్యలపై సౌహార్ద, విస్పష్ట చర్చ సాగింది. రెండు వ్యూహాత్మక భాగస్వామ్య దేశాల నడుమ వ్యూహాత్మక ప్రయోజన సమన్వయం ఇనుమడిస్తున్నదని ప్రధానమంత్రితోపాటు కాంగ్రెస్ ప్రతినిధి బృందం అభిప్రాయపడింది. ప్రపంచ శాంతిసుస్థిరతలకు ప్రోత్సాహం దిశగా సహకారాన్ని మరింత విస్తరించాలని ఆకాంక్షించింది. ద్వైపాక్షిక సంబంధాల విస్తరణకుగల అవకాశాలపై ప్రధాని తన అభిప్రాయాన్ని కాంగ్రెస్ బృందంతో పంచుకున్నారు. అంతేకాకుండా ఉగ్రవాదం, వాతావరణ మార్పు, సంక్లిష్ట సాంకేతిక పరిజ్ఞాన సరఫరా శృంఖలాలను బలోపేతం చేసుకోవడంసహా సమకాలీన ప్రపంచ సమస్యలపై సహకార విస్తరణకూ వీలున్నదని ఆయన పేర్కొన్నారు.
ప్రధాన మంత్రి కార్యాలయం
స్క్వాశ్ మిక్స్ డ్ డబల్స్ ఈవెంట్ లో కంచు పతకాన్ని గెలుచుకొన్నందుకు శ్రీసౌరవ్ ఘోషాల్ కు మరియు దీపికా పల్లీకల్ గారి కి అభినందనలు తెలిపిన ప్రధాన మంత్రి
బర్మిగ్ హమ్ లో నిర్వహిస్తున్న కామన్ వెల్థ్ గేమ్స్  2022 లో స్క్వాశ్ మిక్స్ డ్ డబల్స్ పోటీ లో కంచు పతకాన్ని గెలుచుకొన్నందుకు శ్రీ సౌరవ్ ఘోషాల్ కు మరియు దీపికా పల్లీకల్ గారి కి ప్రధాన మంత్రి శ్రీ నరేంద్ర మోదీ అభినందనల ను తెలియజేశారు.
ప్రధాన మంత్రి ఒక ట్వీట్ లో -
‘‘సిడబ్ల్యుజి లో మన క్రీడాకారులు/క్రీడాకారిణులు వివిధ క్రీడల లో మెరుగైన ప్రదర్శన ను ఇవ్వడాన్ని చూడడం ఎల్లప్పుడూ సంతోషాన్ని కలిగించే విషయంగా ఉంటుంది. స్క్వాశ్ మిక్స్ డ్ డబల్స్ పోటీ లో కాంస్య పతకాన్ని గెలుచుకొన్నందుకు శ్రీ @SauravGhosal కు మరియు @DipikaPallikal గారి కి అభినందన లు. వారు ఇరువురూ గొప్ప నైపుణ్యాన్ని మరియు టీమ్ వర్క్ ను ప్రదర్శించారు. వారి కి ఇవే శుభాకాంక్ష లు. #Cheer4India’’ అని పేర్కొన్నారు.
(
మానవ వనరుల అభివృద్ధి మంత్రిత్వ శాఖ
ఎన్సీఈఆర్టీని డీమ్డ్-టు-బి-యూనివర్శిటీగా ప్రకటించిన శ్రీ ధర్మేంద్ర ప్రధాన్
ఎన్సీఈఆర్టీ 63వ వ్యవస్థాపక దినోత్సవ వేడుకలకు హాజరైన శ్రీ ధర్మేంద్ర ప్రధాన్, సీఐఈటీకి చెందిన కొత్త ఐసీటీ ప్రయోగశాలను ప్రారంభించారు
న్యూ ఢిల్లీలో ఎన్సీఈఆర్టీ 63వ వ్యవస్థాపక దినోత్సవ వేడుకలకు కేంద్ర విద్య, నైపుణ్యాభివృద్ధి, వ్యవస్థాపకత మంత్రి శ్రీ ధర్మేంద్ర ప్రధాన్ హాజరయ్యారు. ఈ సందర్భంగా సీఐఈటీ కొత్త ఇన్ఫర్మేషన్ అండ్ కమ్యూనికేషన్ టెక్నాలజీ  లేబొరేటరీని కూడా మంత్రి ప్రారంభించారు. సెక్రటరీ, డిపార్ట్మెంట్ ఆఫ్ స్కూల్ ఎడ్యుకేషన్,లిటరసీ, మినిస్ట్రీ ఆఫ్ ఎడ్యుకేషన్, శ్రీ సంజయ్ కుమార్; డైరెక్టర్, ఎన్సీఈఆర్టీ, ప్రొఫెసర్. దినేష్ ప్రసాద్ సక్లానీ; ఛాన్సలర్, ఎన్ఐఈపిఏ శ్రీ మహేష్ చంద్ర పంత్, విద్యా మంత్రిత్వ శాఖ, ఎన్సీఈఆర్టీ , కేంద్రీయ విద్యాలయ సంఘటన్, నవోదయ విద్యాలయ సమితి, సీబీఎస్ఈ సీనియర్ అధికారులు కూడా పాల్గొన్నారు.
ఈ సందర్భంగా శ్రీ ప్రధాన్ మాట్లాడుతూ, ఎన్సీఈఆర్టీకి డీమ్డ్-టు-బీ-యూనివర్శిటీ హోదా లభించిందని తెలిపారు. ఎన్సీఈఆర్టీ పరిశోధన, చురుకుగా రూపొందించబడిన పాఠశాల విద్య, ఉపాధ్యాయ శిక్షణ, వయోజన అక్షరాస్యతలో బలీయమైన ఉనికిని ఏర్పరచుకుంది. ఎన్సిఇఆర్టి పరిశోధనా విశ్వవిద్యాలయంగా మారడం ద్వారా ప్రపంచ విద్యా రంగానికి ప్రపంచ సహకారాలు, అవకాశాలను అందిస్తుందని ఆయన తెలిపారు.
ఎన్సిఇఆర్టి అభివృద్ధి చేసిన 3-8 సంవత్సరాల మధ్య వయస్సు గల పిల్లల కోసం రూపొందించిన జాదుయి పితర - ఆట ఆధారిత అభ్యాస-బోధనా సామగ్రి దేశంలోని 10 కోట్ల మంది పిల్లలకు ప్రయోజనం చేకూర్చే మార్పు సాధనంగా వస్తుందని మంత్రి అన్నారు. మాతృభాషలో కంటెంట్ను అభివృద్ధి చేయాలని నొక్కి చెప్పారు. ఎన్సీఈఆర్టీలోని మొత్తం 7 ప్రాంతీయ కేంద్రాల్లో ఆగ్మెంటెడ్ రియాలిటీ, వర్చువల్ రియాలిటీ, ఆర్టిఫిషియల్ ఇంటెలిజెన్స్ ల్యాబ్లను ఏర్పాటు చేయాలని ఆయన సూచించారు. భారతదేశాన్ని పరిశోధన, ఆవిష్కరణల గ్లోబల్ హబ్గా మార్చడానికి, ఈ కేంద్రాలు ప్రపంచవ్యాప్తంగా ఉన్న అత్యాధునిక సాంకేతికతలతో భవిష్యత్తుకు సిద్ధంగా ఉన్న మౌలిక సదుపాయాలను కలిగి ఉండాలని ఆయన అన్నారు. ఉపాధ్యాయుల శిక్షణా పాఠ్యాంశాలను దాని ఈసిసిఈలో ఎన్సిఇఆర్టికి ప్రామాణికం చేయాలని ఆయన కోరారు.
పారిశ్రామిక విప్లవం 4.0కి దేశంలోని పిల్లలు సిద్ధంగా ఉండాలని శ్రీ ప్రధాన్ పేర్కొన్నారు. భారతదేశం కోవిడ్-19 నిర్వహణ, చంద్రయాన్ 3 మొదలైన విషయాలపై వాస్తవాలను అందించే విభిన్న విషయాలపై పుస్తకాన్ని ముద్రించాలని ఆయన సూచించారు. కొత్త తరాలకు తాజా పరిణామాలతో పాటు భారతీయ విలువలు, నైతికతలను తప్పక బోధించాలని ఆయన నొక్కి చెప్పారు.
మంత్రిమండలి
ఆంధ్ర ప్రదేశ్ లో ఒక కేంద్రీయ విశ్వవిద్యాలయాన్ని ఏర్పాటు చేసేందుకు ఆమోదం తెలిపిన మంత్రివర్గం
ఆంధ్ర ప్రదేశ్ లోని అనంతపురం జిల్లా జంతలూరు గ్రామం లో “సెంట్రల్ యూనివర్సిటీ ఆఫ్ ఆంధ్ర ప్రదేశ్” పేరుతో ఒక కేంద్రీయ విశ్వవిద్యాలయాన్ని ఏర్పాటు చేసేందుకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం సూత్రప్రాయ ఆమోదాన్ని తెలిపింది. ఈ విశ్వవిద్యాలయం స్థాపన లో తొలి దశ వ్యయాన్ని భరించేందుకు 450 కోట్ల రూపాయల నిధులను అందించాలని నిర్ణయించారు.
సెంట్రల్ యూనివర్సిటీ కార్యకలాపాలను తాత్కాలిక క్యాంపస్ నుండి ఆరంభింపచేయాలనే ప్రతిపాదనను కూడా మంత్రివర్గం ఆమోదించింది. ఇందుకోసం సి, చట్టబద్ధ హోదా ను కల్పిస్తారు. ది సెంట్రల్ యూనివర్సిటీస్ యాక్ట్, 2009 కు సవరణను తీసుకు వచ్చే వరకు తాత్కాలిక కేంపస్ కు చట్టబద్ధ హోదా ను కల్పించేందుకు సొసైటీస్ రిజిస్ట్రేషన్ యాక్ట్, 1860 లో భాగంగా తొలుత ఒక సొసైటీ ని ఏర్పాటు చేస్తారు. విద్యా సంబంధ కార్యకలాపాలను 2018-19 విద్యా సంవత్సరం నుండి మొదలుపెట్టేందుకు వీలుగా ఈ మేరకు సొసైటీని ఏర్పాటు చేస్తారు. నూతన విశ్వవిద్యాలయ పాలక వ్యవస్థ ఏర్పడేటంత వరకు కేంద్రీయ విశ్వవిద్యాలయానికి ఇప్పటికే పనిచేస్తున్న ఒక సెంట్రల్ యూనివర్సిటీ మార్గదర్శకత్వాన్ని వహిస్తుంది.
ఈ ఆమోదం విద్యా సంబంధ సదుపాయాలలో ప్రాంతీయ అసమానతలను తగ్గించడంతో పాటు ఉన్నత విద్య యొక్క నాణ్యతను మరియు ఉన్నత విద్య యొక్క లభ్యతను పెంపొందించడంలో తోడ్పడనుంది; అలాగే, ఆంధ్ర ప్రదేశ్ పునర్ వ్యవస్థీకరణ చట్టం, 2014 అమలు కు కూడా వీలు కల్పించనుంది.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఖాదీ మళ్ళీ విశ్వ మార్కెట్ లోకి; యుఎస్ ఫ్యాషన్ బ్రాండ్ "పటగోనియా" దాని దుస్తులు కోసం ఖాదీ డెనిమ్ను ఎంచుకుంది
ఖాదీ, సుస్థిరతకు స్వచ్ఛతకు చిహ్నం, ప్రపంచ ఫ్యాషన్ రంగంలో పెద్ద పురోగతిని సాధించింది. యుఎస్-ఆధారిత ప్రపంచంలోని ప్రముఖ ఫ్యాషన్ బ్రాండ్, పటగోనియా, ఇప్పుడు డెనిమ్ దుస్తులను తయారు చేయడానికి చేతితో తయారు చేసిన ఖాదీ డెనిమ్ ఫాబ్రిక్ను ఉపయోగిస్తోంది. టెక్స్టైల్ దిగ్గజం అరవింద్ మిల్స్ ద్వారా పటగోనియా, గుజరాత్ నుంచి రూ.1.08 కోట్ల విలువైన దాదాపు 30,000 మీటర్ల ఖాదీ డెనిమ్ ఫ్యాబ్రిక్ను కొనుగోలు చేసింది.
జూలై 2017లో, ఖాదీ, గ్రామీణ పరిశ్రమల కమిషన్  ప్రపంచవ్యాప్తంగా ఖాదీ డెనిమ్ ఉత్పత్తులను వ్యాపారం చేయడానికి అహ్మదాబాద్లోని అరవింద్ మిల్స్ లిమిటెడ్తో ఒప్పందంపై సంతకం చేసింది. అప్పటి నుండి, అరవింద్ మిల్స్ గుజరాత్లోని కేవిఐసి- ధృవీకరించిన ఖాదీ సంస్థల నుండి ప్రతి సంవత్సరం పెద్ద మొత్తంలో ఖాదీ డెనిమ్ ఫాబ్రిక్ను కొనుగోలు చేస్తోంది.
కేవిఐసి ఈ కొత్త చొరవ గుజరాత్లోని ఖాదీ కళాకారుల కోసం అదనపు పనిగంటలను సృష్టించడమే కాకుండా "లోకల్ టు గ్లోబల్" అనే ప్రధానమంత్రి కలను కూడా నెరవేరుస్తోంది. పటగోనియా ఖాదీ డెనిమ్ను కొనుగోలు చేయడం వల్ల ఖాదీ కళాకారులకు అదనంగా 1.80 లక్షల పని గంటలు, అంటే 27,720 పనిదినాలు సృష్టించబడ్డాయి. అక్టోబర్ 2020లో ఆర్డర్ చేయగా షెడ్యూల్ ప్రకారం 12 నెలల వ్యవధిలో, అంటే అక్టోబర్ 2021లో ఇది అమలు చేసారు.
కేవిఐసి చైర్మన్ శ్రీ వినయ్ కుమార్ సక్సేనా మాట్లాడుతూ, ఖాదీ ప్రపంచంలోనే అత్యంత స్థిరమైన మరియు పర్యావరణ అనుకూలమైన ఫాబ్రిక్గా దాని అసలు విలువలను నిలుపుకున్నప్పటికీ, ఖాదీ అత్యంత ఫ్యాషనబుల్ మరియు ట్రెండ్సెట్టింగ్ ధరించగలిగేదిగా పరిణామం చెందిందని అన్నారు. "ఖాదీ డెనిమ్ ప్రపంచంలోనే చేతితో తయారు చేసిన డెనిమ్ ఫాబ్రిక్, ఇది దేశ విదేశాలలో విస్తృత ప్రజాదరణ పొందింది. ఖాదీ డెనిమ్ ఫాబ్రిక్ అత్యుత్తమ నాణ్యత, సౌలభ్యం, సేంద్రీయ మరియు పర్యావరణ అనుకూల లక్షణాల కారణంగా ప్రముఖ ఫ్యాషన్ బ్రాండ్లచే ఎక్కువగా ఉపయుయోగిస్తున్నారు. ఖాదీ డెనిమ్ ప్రధానమంత్రి ఊహించిన విధంగా ‘లోకల్ టు గ్లోబల్’కి సముచిత ఉదాహరణ” అని సక్సేనా అన్నారు.
గత సంవత్సరం, పటగోనియా నుండి ఒక బృందం ఖాదీ డెనిమ్ తయారీ ప్రక్రియను చూడటానికి రాజ్కోట్ లోని గోండాల్లో ఉన్న ఉద్యోగ్ భారతి అనే ఖాదీ సంస్థను సందర్శించింది. హ్యాండ్క్రాఫ్ట్ చేసిన ఖాదీ డెనిమ్ ఫాబ్రిక్ తయారీ ప్రక్రియ మరియు నాణ్యతతో ఆకట్టుకున్న పటగోనియా, అరవింద్ మిల్స్ ద్వారా వివిధ పరిమాణాల ఖాదీ డెనిమ్ ఫాబ్రిక్ కోసం కొనుగోలు ఆర్డర్లను చేసింది.
కొనుగోళ్లను ఖరారు చేయడానికి ముందు, పటగోనియా గోండాల్లో డెనిమ్ ఉత్పత్తి పూర్తి ప్రక్రియను అంచనా వేయడానికి యుఎస్ -ఆధారిత గ్లోబల్ థర్డ్-పార్టీ మదింపుదారు అయిన నెస్ట్ ని నియమించింది, అనగా స్పిన్నింగ్, నేయడం, కార్డింగ్, డైయింగ్, వేతన చెల్లింపులు, కార్మికుల వయస్సు-ధృవీకరణ మొదలైనవి. నెస్ట్, ఉద్యోగ్ భారతిలో అన్ని పారామితులను క్షుణ్ణంగా అంచనా వేసిన తర్వాత, "స్పిన్నింగ్ మరియు హ్యాండ్లూమ్ నేయడం కార్యకలాపాలు ఇప్పుడు నెస్ట్ సీల్ ఆఫ్ ఎథికల్ హ్యాండ్క్రాఫ్ట్కు అర్హత పొందాయి" అని సర్టిఫికేట్లో పేర్కొంది. దేశంలోని ఒక ఖాదీ సంస్థ తన కార్యకలాపాలలో నైతిక ప్రమాణాలను పాటించినందుకు అంతర్జాతీయ స్వతంత్ర మదింపుదారుచే అంచనా వేయబడి, ధృవీకరించబడటం ఇదే మొదటిసారి. ఈ ఆర్డర్ నాలుగు రకాల డెనిమ్ ఫాబ్రిక్తో తయారు తాయారు అయింది. దీని వెడల్పు 28-అంగుళాల నుండి 34-అంగుళాల వరకు ఉంటుంది. 100 శాతం కాటన్తో తయారు అయింది.